open-index/open-wikipedia-markdown huggingface dataset:
Jättiläinen (täsmennyssivu)

**Jättiläinen** voi tarkoittaa seuraavia:

* jättiläinen, ihmistä muistuttava mutta suurempi ja vahvempi taruolento
** ogre (suomennetaan joskus jättiläiseksi), ihmistä suurempi ja ihmisiä syövä taruolento
* jättiläinen, jättikasvusta kärsivä ihminen
* *[[Jättiläinen (vuoden 1956 elokuva)|Jättiläinen]]* (*Giant*), George Stevensin ohjaama yhdysvaltalainen elokuva vuodelta 1956
* *[[Jättiläinen (vuoden 2016 elokuva)|Jättiläinen]]*, Aleksi Salmenperän ohjaama suomalainen elokuva vuodelta 2016
* ”Jättiläinen”, Pyhimyksen kappale
* *[[Jättiläinen (albumi)|Jättiläinen]]*, Zen Cafén kokoelmalevy vuodelta 2003
* jättiläistähti eli jättiläinen, hyvin suuresta ja kirkkaasta tähdestä käytetty nimitys
* jättiläinen, telinevoimistelussa rekillä tehtävä liike, jossa heilaus jatkuu suorin vartaloin rekin yli koko kierroksen.
Marry the Night

"**Marry the Night**" on yhdysvaltalaisen pop-laulaja Lady Gagan kappale. Kappale julkaistiin hänen *[[Born This Way]]* -albuminsa viidentenä singlenä 15. marraskuuta 2011.

## Julkaisu

## Listasijoitukset
*[[Born This Way]]* -albumin julkaisun jälkeen "Marry the Night" debytoi Yhdysvaltain singlelistalla sijalla 79 ja on sijoittunut parhaimmillaan sijalle 29. Kappaletta on ladattu Yhdysvalloissa 75,000&nbsp;kopion verran syyskuun loppuun 2011 mennessä. Kanadassa kappale sijoittui kesäkuun alussa 2011 sijalle 91 ja nousi parhaimmillaan sijalle 11. Single on sijoittunut parhaimmillaan Britanniassa sijalle 16, Belgian Walloniassa sijalle 40, Irlannissa sijalle 24, Ranskassa sijalle 51, Itävallassa sijalle 13, Sveitsissä sijalle 40, Slovakiassa sijalle 37 ja Tšekissä sijalle 41.

## Lähteet
You and I (Lady Gagan kappale)

"**You and I**" (tyyliteltynä "**Yoü and I**") on yhdysvaltalaisen pop-laulaja Lady Gagan kappale, joka julkaistiin 23. elokuuta 2011 neljäntenä singlenä hänen *[[Born This Way]]* -albumiltaan. Gaga julkaisi kappaleen musiikkivideon 16. elokuuta tuhannennessa Twitter-viestissään. "You and I" on myös vuoden 2012 Grammy-gaalassa ehdokkaana kategoriassa parhaan pop-artistin sooloesitys (*Grammy Award for Best Pop Solo Performance*).

## Julkaisu

## Musiikkivideo
"You and In" musiikkivideo oli määrä ilmestyä 18. elokuuta, mutta Lady Gaga päätti julkaista sen tuhannennessa Twitter-viestissään kaksi päivää etuajassa, 16. elokuuta. Videon alussa päästä jalkoihin mustaan pukeutunut Gaga kävelee tiellä Nebraskassa ja haluaa siellä asuvan poikaystävänsä Lüc Carlin takaisin. Sitten videossa nähdään eri välähdyksiä siitä, miten artisti menee naimisiin, heiluttaa merenneidonpyrstöään kylpyammeessa ja ostaa jäätelöä pelottavalta nukkea pitelevältä mieheltä. Gagan miespuolinen alter ego Jo Calderone, joka esiintyy singlen kansikuvassa, esiintyy myös videossa. Vähän meikattu Gaga soittaa videossa pianoa maissipellon keskellä ja Calderone istuu pianon päällä roiskien olutta ja sotkien Gagan tukkaa.

## Listasijoitukset
"You and I" debytoi Yhdysvaltain singlelistalla sijalla 35 ja Kanadan singlelistalla sijalla 27. Kappale on lisäksi sijoittunut Isossa-Britanniassa korkeimmillaan sijalle 89 ja Tšekissä sijalle 26.

## Lähteet
Farnborough

**Farnborough** on noin  asukkaan kaupunki Hampshiren kreivikunnassa Englannissa. Hallinnollisesti se toimii Rushmoorin kaupunkipiirin keskuspaikkana eikä sillä ole kunnallista itsehallintoa (*unparished area*).

Farnborough on tunnettu ilmailunäyttelyistään, jotka järjestetään paikallisella lentokentällä. Puolustus-, turvallisuus- ja ilmailualan pörssiyhtiö BAE Systemsin pääkonttori on Farnboroughissa.

## Lähteet
Queen (täsmennyssivu)

**Queen** tai **The Queen** voi tarkoittaa ainakin seuraavia:

## Elokuvissa
* *[[The Queen]]* (Suomessa esitetty myös nimellä *Kuningatar*), brittiläinen Elisabet II:sta kertova draamaelokuva vuodelta 2006
* *[[Queen (elokuva)|Queen]]*, intialainen draamakomediaelokuva vuodelta 2014

## Musiikissa
* Queen, englantilainen yhtye
** *[[Queen (albumi)|Queen]]*, yhtyeen debyyttialbumi
** *[[Queen II]]*, yhtyeen toinen albumi
* ”Queen”, Nicki Minajin albumi vuodelta 2018
* ”The Queen”, Lady Gagan kappale *Born This Way* -albumin erikoisversiolta
* ”The Queen”, Velvetin kappale albumilta *[[The Queen (albumi)|The Queen]]*

## Laivoja
;Britannian kuninkaallinen laivasto
* Queen (1225), alus.
* HMS Queen, 100-tykkinen ensimmäisen luokan linjalaiva
* HMS Queen (1769), 98-tykkinen toisen luokan linjalaiva
* HMS Queen (1839), Queen-luokan 110-tykkinen ensimmäisen luokan linjalaiva
* HMS Queen (1902), Formidable-luokan taistelulaiva
* HMS Queen (D19), Bogue-luokan saattuetukialus.

;Kanadan laivasto
*HMCS Queen, laivaston reservin koulutuskeskus
Kari Lindgren

**Kari Lindgren**, salanimi **K. O. Harri**, (9. maaliskuuta 1954 Hyvinkää – 5. toukokuuta 2011 Hyvinkää) oli suomalainen kustantaja, Book Studion perustaja.

Lindgren kustansi satoja kirjoja. Book Studio sai 1995 Suomen dekkariseuran Johtolanka-palkinnon ja Kirjakauppaliiton Kirjapöllö-palkinnon.

Lindgren työskenteli alkuun toimittajana Hyvinkään sanomissa. 1977 hän perusti Mp-lehden (1977–1993) ja vähän myöhemmin kustantamon Viihdeviikarit, joka julkaisi pokkareina dekkareita, kauhukirjoja, tieteiskirjoja, länkkäreitä ja romantiikkaa. Book Studio julkaisi muutamia suuria menestyksiä, kuten Stephen Kingiä ja Michael Blaken *[[Tanssii susien kanssa]]*. Sarjassa Jännityksen mestarit ilmestyi yli 140 kirjaa, klassikoita ja uusia huippunimiä. Lindgren myi Book Studion Gummerukselle ja jatkoi siellä, mutta Gummerus ajoi yrityksen neljän vuoden kuluttua alas. Sen jälkeen Lindgren perusti Book Karin ja vuonna 2006 Bookmanin ja oli aikeissa elvyttää Book Studiota. 1990-luvulla hän kustansi lyhytikäistä Amok-sarjakuvalehteä. Hän liukastui työmatkalla ja kuoli sen jälkeisen olkapääleikkauksen jälkiseurauksiin. 

Oman yhtiönsä kautta julkaisemissaan suomennoksissa Lindgren käytti suomentajana salanimeä K. O. Harri.

## Lähteet
Andris Bērziņš (pääministeri)

**Andris Bērziņš** (s. 4. elokuuta 1951 Riika) on latvialainen poliitikko, joka toimi latvian pääministerinä 2000–2002. Hän on ollut myös työministeri 1993–1994 ja 1995–1997, hyvinvointiministeri ja varapääministeri 1994–1995 sekä Riian pormestari 1997–2000.

Bērziņš kuului vuodesta 1993 liberaaliin Latvijas Ceļš -puolueeseen, vuodesta 2003 sen johtokunnassa, kunnes puolue yhdistyi 2007 Latvijas Pirmā Partijan kanssa LPP/LC:ksi.

## Lähteet
* CV_Andris_Berzins.pdf
* Ministri . Itogi.lv
Latvian tie

**Latvian tie** () oli 1993 perustettu latvialainen liberaalipuolue.

Ensimmäisissä vaaleissa 1993 puolue sai 32,41 % äänistä. Se oli mukana jokaisessa hallituksessa vuoteen 2002, ja neljä sen jäsentä, Valdis Birkavs, Māris Gailis, Vilis Krištopans ja Andris Bērziņš oli pääministereinä. Puolueen suosio hiipui, ja vuoden 2002 vaaleissa se putosi alle 5 % äänikynnyksen. Vuoden 2006 vaaleissa se muodosti vaaliliiton Latvijas Pirmā Partijan kanssa, ja puolueet yhdistyivät lopullisesti elokuussa 2007.

Vuoden 2010 vaaleissa yhdistynyt LPP/LC liittoutui Kansanpuolueen kanssa, mutta yhteislista sai vain kahdeksan paikkaa. Kansanpuolueen lakkautuksen jälkeen LPP/LC sai vuoden 2011 vaaleissa 2,4 % äänistä, eikä yhtään paikkaa.
Anna Olsoni

**Anna Olsoni-Quist** (28. elokuuta 1864 Sakkola – 19. elokuuta 1943 Helsinki) oli ensimmäinen suomalainen kotitalousopettaja ja julkaisi ensimmäisen suomalaisen kotitalouden oppikirjan vuonna 1892.

Olsonin vanhemmat olivat kirkkoherra Adolf Emerik Olsoni ja Gustafva Maria Gräsbeck. Kouluja käymätön Olsoni opiskeli kotitalousopettajaksi Suomen Naisyhdistyksen myöntämällä stipendillä Ruotsissa, Englannissa ja Skotlannissa, jossa hän suoritti 1890 kotitalousalan opettajan tutkinnon. Palattuaan Suomeen hän perusti mainitun Naisyhdistyksen ylläpitämän Helsingin kasvatusopillisen keittokoulun 1891 ja kirjoitti oppilaiden käyttöön kotitalouden oppikirjan. Koulua hän johti vuoteen 1894 saakka. Koulusta kehittyi aikanaan Helsingin yliopiston kotitaloustieteen laitos.

Kun Olsoni avioitui 1895 kaupunginkamreeri Anton Aloys Quistin (k. 1945) kanssa, pariskunta muutti Viipuriin ja heille syntyi seitsemän lasta. Olsonin laatima kotitalouden oppikirja *Kokbok för enkel matlagning i hem och skola jämte korta anvisningar rörande huslig ekonomi* ilmestyi 1892 ja seuraavana vuonna suomeksi nimellä *Keittokirja yksinkertaista ruuanlaittoa varten kodissa ja koulussa: ynnä lyhyitä ohjeita talouden hoidosta*, suomentajana Aatto Suppanen. Keittokirja II ilmestyi 1901. Molemmista tuli hyvin suosittuja: ensimmäisestä osasta otettiin 10. painos vuonna 1920.

Olsoni-Quist toimi 1920-luvulla Kotilieden ruokatoimittajana ja Martta-järjestössä. Hän oli Viipurin kaupunginvaltuuston ensimmäinen naisjäsen 1920–1927, edustaen nuorsuomalaista puoluetta. Viipurissa Olsoni-Quist joutui onnettomuuteen, hän jäi kaljakärryjen alle ja menetti liikuntakykynsä. Kun talvisota syttyi, perhe muutti Helsinkiin, jossa Olsoni-Quist kuoli 1943. Viipurin koti tuhoutui pommituksissa, samalla tuhoutui perheen arkisto.

Helsingin Kaupunginmuseo perusti kesällä 2011 tilapäisen Olsoni-kahvilan *Naisten huoneet* -näyttelynsä yhteyteen. Kahvilassa oli tarjolla Olsonin reseptien mukaan tehtyjä leivonnaisia, jotka valittiin lähinnä niiden hauskojen nimien perusteella.

## Lähteet
Ainārs Šlesers

**Ainārs Šlesers** (s. 22. tammikuuta 1970, Riika) on latvialainen poliitikko. Hän on liberaalin LPP/LC-puolueen (Latvijas Pirmā Partija/Latvijas Ceļš) puheenjohtaja ja saeiman jäsen. Hän oli talousministeri 1998&ndash;1999, varapääministeri 2002&ndash;2004 ja liikenneministeri 2004&ndash;2009.

Šlesers valittiin ensimmäisen kerran 7. saeimaan vuonna 1998.
Hän perusti vuonna 2002 Latvijas Pirmā Partijan ja oli sen johdossa, kunnes se yhdistyi 2007 Latvijas Ceļšin ja muiden puolueiden kanssa.

Šlesers on naimisissa Inese Šleseren kanssa, joka on vuoden 1991 Miss Latvia ja entinen Euroopan parlamentin ja saeiman jäsen

## Lähteet
* http://www.itogi.lv/rus/ministri/5236/ 
* http://titania.saeima.lv/personal/deputati/saeima10_depweb_public.nsf/depArchive.html?ReadForm&unid=E274F591C9FD6EFCC22577BC0021B9DA&url=./0/E274F591C9FD6EFCC22577BC0021B9DA?OpenDocument&lang=LV

### Viitteet
Latvian ensimmäinen puolue

**Latvian ensimmäinen puolue** () oli 2002 perustettu latvialainen konservatiivipuolue.

Puolueen perustivat Ēriks Jēkabsons ja Ainārs Šlesers. Se sai 9,5 % äänistä vuoden 2002 vaaleissa ja liittyi hallituskoalitioon. Vuoden 2006 vaaleissa puolue muodosti vaaliliiton Latvian tie -puolueen kanssa, joka sai 8,6 % äänistä ja 10 paikkaa saeimassa. Puolueet yhdistyivät seuraavana vuonna.

Vuoden 2010 vaaleissa yhdistynyt LPP/LC liittoutui Kansanpuolueen kanssa, mutta yhteislista sai vain kahdeksan paikkaa. Kansanpuolueen lakkautuksen jälkeen LPP/LC sai vuoden 2011 vaaleissa 2,4 % äänistä, eikä yhtään paikkaa.
Harmoniakeskus

**Harmoniakeskus** (, , *Tsentr soglasija*) on vuonna 2005 muodostettu poliittinen liittouma Latviassa.

Siihen kuului aluksi neljä vasemmistolaista ja keskustalaista puoluetta: Kansallisen harmonian puolue (Tautas Saskaņas partija), Uusi keskusta (Jaunais Centrs), Daugavpilsin kaupunkipuolue (Daugavpils pilsētas partija) ja Latvian sosialistinen puolue (Latvijas Sociālistiskā partija). Sosiaalidemokraattinen puolue liittyi allianssiin vuonna 2009. Näistä sosiaalidemokraattinen, keskusta ja Harmonia yhdistyivät vuonna 2010 Sosiaalidemokraattinen puolue ”Harmonia” -puolueeksi (Sociāldemokrātiskā Partija „Saskaņa”). Daugavpilsin kaupunkipuolue yhdistyi siihen 2011. 

Puolueet ovat etenkin venäläisen vähemmistön kannattamia.

Vuoden 2009 europarlamenttivaaleissa ja vuoden 2010 parlamenttivaaleissa koalitio oli Latvian toiseksi suurin Vienotība-koalition jälkeen. Harmoniakeskus nousi syyskuun 2011 vaaleissa parlamentin, Saeiman, suurimmaksi puolueeksi mutta jäi silti kokoomushallituksen ulkopuolelle.

## Nykyiset jäsenet
* Sosiaalidemokraattinen puolue "Harmonia"
* Latvian sosialistinen puolue 

## Lähteet

## Aiheesta muualla
* http://www.saskanascentrs.lv/
Stadionul Zimbru

**Stadionul Zimbru** on Moldovan pääkaupungissa Chișinăussa sijaitseva jalkapallostadion. Se toimii paikallisen seurajoukkueen FC Zimbrun ja Moldovan maajoukkueen kotikenttänä. Stadion avattiin toukokuussa 2006, ja sen yleisökapasiteetti on 10&nbsp;500.

## Lähteet

## Aiheesta muualla

* Stadionin esittely FC Zimbrun sivustolla
Jaunais laiks

**Uusi aika ** () oli latvialainen vuonna 2002 perustettu konservatiivipuolue. Se kuului Euroopan kansanpuolueeseen.

Puolueen perusti entinen Latvian keskuspankin johtaja Einars Repše. Hän lupasi toimia voimakkaasti korruptiota vastaan, ja puolueesta tuli vuoden 2002 vaaleissa suurin ja Repšestä pääministeri. Repše piti lupauksensa, mikä hänen johtamistyylinsä kanssa aiheutti ristiriitoja. Tammikuussa 2004 hallituskoalitio hajosi Latvian ensimmäisen puolueen jättäessä sen. Repše joutui pian eroamaan.

Myöhemmin puolue pääsi Aigars Kalvītisin hallitukseen Repše puolustusministerinä, mutta erosi 2006 hallitukseen kuuluneen Ensimmäisen puolueen Jūrmalan kunnallisvaalien ääntenostoskandaalin vuoksi.

Vuonna 2009 puolueen Valdis Dombrovskisista tuli pääministeri.

Maaliskuussa 2010 Uusi aika, Kansanliitto (*Pilsoniskā savienība*) ja  Toisenlaisen politiikan yhdistys (*Sabiedrība citai politikai*) -puolueet muodostivat vaaliliiton ja yhdistyivät elokuussa 2011 Yhtenäisyys-puolueeksi (*Vienotība*) vastineeksi vasemmiston Harmoniakeskukselle. Uudella puolueella oli tämän jälkeen 33 saeiman sadasta paikasta.

## Aiheesta muualla
* http://www.jaunaislaiks.lv/
Munir Ahmed Dar

**Munir Ahmed Dar** voi tarkoittaa ainakin seuraavia henkilöitä:

*Munir Dar (1935–2011), maahockeyn pelaaja Pakistanista
*Munir Dar (s. 1974), kriketin pelaaja Hongkongista.
Inseminaatio

**Inseminaatio** (puhekielessä usein *muumimukimenetelmä*) tarkoittaa kotioloissa tapahtuvaa keinosiemennystä. Sperman luovuttaja on yleensä tuttu mieshenkilö, jonka siemenneste ohjataan lääkeruiskulla (ilman neulaa) naisen kohtuun.
## Katso myös
*Keinosiemennys
## Lähteet
* Sateenkaariperheet - Lasten hankinta hedelmöityshoidoilla tai kotikonstein 
* Inseminaatio ("keinosiemennys")
Munir Dar (maahockeyn pelaaja)

**Munir Ahmed Dar** (28. maaliskuuta 1935 – 1. kesäkuuta 2011) oli pakistanilainen maahockeyn pelaaja, joka voitti kultaa Rooman kesäolympialaisissa 1960 ja hopeaa Melbournessa 1956 ja Tokiossa 1964.

## Lähteet
Rock Band 3

**Rock Band 3** on Harmonixin kehittämä sekä MTV Gamesin ja Electronic Artsin lokakuussa 2010 julkaisema kolmas *[[Rock Band]]* -pelisarjan musiikkipeli. Pelissä voi soittaa kitaraa, bassoa, rumpuja ja kosketinsoittimia sekä laulaa. Pelissä on uutuutena myös "Pro Mode", jonka avulla pelatessa voi harjoitella soittamaan oikeaa instrumenttia.

## Vastaanotto
*Rock Band 3* sai hyvän vastaanoton kriitikoilta. Pelin arvioitiin olevan iso hyppy *[[Rock Band 2]]* -pelistä ja olevan rytmipelien huipulla. Matt Miller *[[Game Informer]]* kutsui sitä ”kulminaatioksi Harmonixin tuodessa musiikkia massoille”. Joystiqin Griffen McElroy arvio pelin ”olevan paras rytmipeli ja ainoa joka tarvitsee omistaa”. Arviot kertoivat soittimien olevan reaalisia instrumentteja ja pelin opettavaisuutta. 

## Kappaleet

## Lähteet

*http://www.rockband.com/blog/rock-band-3-announcements
51 Nemausa

**51 Nemausa** on päävyöhykkeen asteroidi. Sen löysi A. Laurent 22. tammikuuta 1858.  

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on . Asteroidin spektrityyppi on CU- tai Ch-luokkaa.

Asteroidi on nimetty kelttiläisen mytologian hahmon Nemausuksen mukaan.

Asteroidi muistuttaa rakenteeltaan hyvin paljon kääpiöplaneetta Cerestä.

On arvioitu, että Nemausalla saattaisi olla pieni kuu. Lisäksi 14% siitä saattaa koostua jäävedestä.

## Lähteet
*NASA:n JPL 

### Viitteet
53 Kalypso

**53 Kalypso** on päävyöhykkeen asteroidi. Sen löysi Robert Luther 4. huhtikuuta 1858. 

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on .

Valokäyrän amplitudiksi on saatu  vuonna 2006 ja vuonna 2010 synodiseksi pyörähdysajaksi on saatu .

Asteroidi on nimetty kreikkalaisen mytologian hahmon Kalypson mukaan. 

Asteroidi muistuttaa rakenteeltaan hyvin paljon kääpiöplaneetta Cerestä.

## Lähteet
*NASA:n JPL

### Viitteet
Munir Dar (kriketinpelaaja)

**Munir Ahmed Dar** (s. 12. huhtikuuta 1974 Gujrat, Pakistan) on Hongkongia edustava kriketinpelaaja, joka on kahdesti osallistunut One Day International -kisoihin.

## Aiheesta muualla
*CricketArchive 
*Cricinfo
Insidious

**Insidious** voi tarkoittaa ainakin seuraavia:

* *[[Insidious (albumi)|Insidious]]*, yhdysvaltalaisen gothic-rock -yhtye Mephisto Walzin viides albumi vuodelta 2004
* *[[Riivattu (elokuva)|Riivattu]]* (engl. *Insidious*), yhdysvaltalainen James Wanin ohjaama kauhuelokuva vuodelta 2011.
Riivattu (elokuva)

**Riivattu** () on vuonna 2011 ensi-iltansa saanut yhdysvaltalainen yliluonnollinen kauhuelokuva, jonka on käsikirjoittanut Leigh Whannell, ohjannut James Wan ja jonka pääosia näyttelevät Patrick Wilson ja Rose Byrne. Elokuva julkaistiin Yhdysvalloissa 1. huhtikuuta 2011. Elokuvassa nuori lapsiperhe hankkii uuden talon ja huomaa kauhukseen koomassa olevan lapsensa vetävän puoleensa pahansuopia olentoja.

## Näyttelijät

## Tuotanto
Käsikirjoituksen elokuvaan teki Leigh Whannell ja sen ohjasi James Wan. Elokuva kuvattiin Los Angelesin alueella alkuvuodesta 2010. Elokuva esitettiin vuonna 2010 Toronton elokuvajuhlilla.

## Lähteet

## Aiheesta muualla
* Elokuvan viralliset kotisivut
* 
* Riivattu Box Office Mojossa 
* Riivattu Rotten Tomatoesissa 
* Riivattu Metacriticissa
Lauren Alaina

**Lauren Alaina** (syntynyt **Lauren Alaina Suddeth**, 8. marraskuuta 1994) on yhdysvaltalainen laulaja Rossvillestä, Georgiasta. Alaina tuli tunnetuksi American Idolin 10. tuotantokaudelta, jossa hän sijoittui toiseksi – vain kuudentoista vuoden ikäisenä.

## Aikaisempi elämä
Alaina syntyi 8. marraskuuta 1994 Kristy ja J.J. Suddethille Rossvilleen, Georgiaan. Alaina on kristitty. Lauren on opiskelija Lakeview-Fort Oglethorpe High Schoolissa Georgiassa, ja hän toimii koulussa myös cheerleaderinä. Alaina aloitti laulamisen serkkunsa Holly Witherowin ansiosta. 

## Studioalbumit
* Wildflower (2011)
* Road Less Traveled (2017)
* Getting Over Him (2020)
The Burden of Bloom

**The Burden of Bloom** on suomalaisen hard rock -yhtyeen Doom Unitin toinen studioalbumi. Albumi julkaistiin 18. toukokuuta 2011.

## Kappaleet

## Kokoonpano
* Jape – laulu, kitarat
* Chris – taustalaulu, kitarat
* Nahka – basso
* Julli – rummut

## Vastaanotto
*The Burden of Bloom* otettiin vastaan huonommin, kuin edeltäjänsä *[[Cross the Line]]*. Debyyttialbumi nousi Suomen albumilistan toiselle sijalle, kun taas *Burden* ylsi ainoastaan sijalle 20. Keskisuomalaisen toimittaja Petja Savoila kuvailee albumia "ennalta-arvattavaksi kaljanjuontirockiksi", jonka kappaleet eivät "räjäytä tajuntaa". Soundin toimittaja Eero Kettunen myöntää albumin "pystyvän parempaan" kuin *Cross the Line*, jota hän kuvailee "hirveäksi albumiksi", ja sanoo, että albumi on "astetta viilatumpi ja kappalemateriaaliltaan pätevämpi".
Albumi sai kuitenkin myös hyvää palautetta, ja muiden muassa KaaosZinen toimittaja Johannes Honkanen sanoo albumin kappaleiden olevan "monipuolisia" ja "tarkoin mietittyjä".

### Arvostelut
* Imperiumi: 8-/10
* 
* 
* 

## Lähteet
Jatkojatkot

**Jatkojatkot** on suomalaisen rap/reggae-yhtye Jätkäjätkien toinen studioalbumi, joka julkaistiin 15. kesäkuuta 2011. Levystä julkaistiin vinyyliversio 22. kesäkuuta 2011. Albumi sijoittui parhaimmillaan Suomen virallisen albumilistan sijalle kahdeksan.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Soundi: 

## Lähteet
54 Alexandra

**54 Alexandra** on päävyöhykkeen asteroidi. Sen löysi Hermann Mayer Salomon Goldschmidt 10. syyskuuta 1858. 

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on . Asteroidin spektrityyppi on C-luokkaa.

Asteroidin massa on  ja tiheys on .

Asteroidi on nimetty paroni Alexander von Humboldtin (1769–1859) kunniaksi. 

Asteroidi on ensimmäinen oikean henkilön mukaan nimetty asteroidi.

## Lähteet
*NASA:n JPL

### Viitteet
Delta Cancri

**Delta Cancri** eli **δ Cancri** on oranssi jättiläistähti Ravun tähdistössä. Sen etäisyys Maasta on noin 180 valovuotta.

## Lähteet
*SIMBAD
Satu Vänskä

**Satu Vänskä** (s. 1979) on suomalainen viulisti. Hän oli Sinfonia Lahden vuoden 1998 nuori solisti. Nykyään Vänskä toimii Sydneyn sinfoniaorkesterin apulaiskonserttimestarina ja soittaa Australian ainoata Stradivarius-viulua.

## Lähteet

## Aiheesta muualla
* Satu Vänskä Australian Chamber Orchestran verkkosivuilla
Josphat Kiprono Menjo

**Josphat Kiprono Menjo** (s. 20. elokuuta 1979) on kenialainen kestävyysjuoksija.

Menjo sijoittui 10&nbsp;000 metrillä kahdeksanneksi Osakan MM-kilpailuissa 2007. Yleisurheilun Afrikan-mestaruuskilpailuissa hän sijoittui 5&nbsp;000 metrillä viidenneksi vuosina 2006 ja 2008. Vuoden 2007 Afrikan kisoissa hän sijoitti 5&nbsp;000 metrillä toiseksi. Lontoon MM-kilpailuissa 2017 hän karsiutui 5&nbsp;000&nbsp;metrin alkuerissä.

Menjo on juossut useilla matkoilla hyviä aikoja soolojuoksuina. Huhtikuussa 2010 hän juoksi Barcelonassa kymmenen kilometrin tiejuoksussa ajan 27.04, joka oli kautta aikain kolmanneksi paras aika ja jäi vain kolme sekuntia silloisesta maailmanennätyksestä 27.01. Menjo johti kilpailua lähdöstä maaliin ja voitti toiseksi tulleen lähes puolentoista minuutin erolla. 18. elokuuta 2010 hän juoksi Turussa 5&nbsp;000 metriä aikaan 12.55,95 ja 11 päivää myöhemmin 29. elokuuta jälleen Turussa 10&nbsp;000 metriä aikaan 26.56,74. Molemmat juoksut hän juoksi ilman vetoapua, johtaen koko matkan. Hänen 10&nbsp;000 metrin aikansa oli vuoden 2010 kärkitulos maailmassa.

Menjo on naimisissa kenialaisen estejuoksijan Eunice Jepkoririn kanssa.

## Henkilökohtaiset ennätykset
:Lähde: WA
* 1 500 metrin juoksu: 3.38,40 (Lappeenranta 2010)
* Mailin juoksu: 3.53,62 (Joensuu 2010)
* 2 000 metrin juoksu: 5.05,25 (Joensuu 2008)
* 3 000 metrin juoksu: 7.42,6+ (Turku 2010)
* Kahden mailin juoksu: 8.18,96 (Hengelo 2007)
* 5 000 metrin juoksu: 12.55,95 (Turku 2010)
* 10 000 metrin juoksu: 26.56,74 (Turku 2010)
* 10 kilometrin tiejuoksu: 27.04 (Barcelona 2010)
* 15 kilometrin tiejuoksu: 42.50 (Massamagrell 2009)
* Puolimaraton: 1.01.42 (Azpeitia 2010)

* + = tulos juoksun väliaika

## Lähteet
Propaganda: Valokuvia neuvostoarkistoista

**Propaganda: Valokuvia neuvostoarkistoista** () on vuonna 2007 julkaistu kokoelmateos neuvostoliittolaisista propagandatarkoituksiin suunnatuista valokuvista. Suomeksi teoksen on julkaissut Otava 2007. Esipuheen on kirjoittanut Jörn Donner.

## Lähteet
Moskovan riemukaari

**Moskovan riemukaari** () on riemukaari Pietarin kaupungissa Venäjällä. Portti on rakennettu uusklassiseen tyyliin. Riemukaari rakennettiin Venäjän voitettua sodassa Osmanien valtakunnan. Porttia alettiin rakentaa vuonna 1834, ja se valmistui vuonna 1838. Portti on tehty melkein kokonaan valuraudasta. Moskovan riemukaaren on suunnitellut arkkitehti Vasili Stasov, joka on suunnitellut myös Narvan riemukaaren, joka myös sijaitsee Pietarin kaupungissa. Riemukaari painaa noin 450 tonnia. Vuonna 1936 portti aiottiin siirtää Moskovan aukion puistoon, mutta toisen maailmansodan sytyttyä portti jäikin Pietarin kaupunkiin, koska portti vaurioitui saksalaisten pommittaessa kaupunkia. Portti korjattiin vuosina 1958–1960.

## Lähteet
Paavin laivasto

**Paavin laivasto** () oli Kirkkovaltion merivoimat. Rakenteeltaan löyhä laivasto oli olemassa ajoittain vuosina 849–1878, paavi Leo IV:n kaudelta paavi Leo XIII:n kauden alkuun.

## Historia
Kirkkovaltiota suojasi alun alkaen Bysantin laivasto, mutta muslimien hyökättyä Roomaan vuosina 843 ja 846 Kirkkovaltio totesi tarvitsevansa omat merivoimat. Paavin laivasto oli käytössä ensi kertaa merirosvoja vastaan käydyssä Ostian taistelussa vuonna 849

Myöhemmin ristiretkien aikaan Kirkkovaltio rahoitti useita laivastoja ja varusti muutamia omia eskaadereita, jotka osallistuivat Konstantinopolin piirityksen jälkeen yhdessä eräiden muiden valtioiden kanssa taisteluihin Osmanien valtakuntaa vastaan. Lepanton taisteluun Kirkkovaltio osallistui yhdellä eskaaderilla ja avusti Venetsian tasavaltaa sen sodissa Osmanien valtakuntaa vastaan.

Paavi Klemens XI rakensi 1715 asevaraston Arsenale Pontificion Porta Portesen lähelle Ripa Grandeen Tiberin rannalle.

Paavin aluksia suojasi 1819 solmittu kansainvälinen sopimus, mutta laivasto toipui kovin hitaasti Napoleonin sotien aikana tapahtuneista alustensa anastuksesta. Yhden kaappasivat muslimimerirosvot 1826, mutta Barbareskivaltiot vapauttivat sen saatuaan 10&nbsp;600 frangin korvauksen.

Vuonna 1823 laivasto koostui 12-tykkisestä kuunarista *San Pietrosta*, kutterista, felukasta ja pinassista. Rannikkovartio koostui 12 vartioveneestä.

Erilliset hallinnot *Marina da Guerra*, *Marina di Finanza* ja *Marina del Tevere* yhdistettiin 1856 *Marina Pontificiaksi*.

Paavi Leo XIII myi paavin laivaston viimeisen aluksen, korvetti *Immacolata Concezionen* virkakautensa ensimmäisenä vuotena vuonna 1878. Alus oli tuolloin telakalla Ranskan Toulonissa, koska paavin valta oli vuodesta 1870 rajoittunut pelkkään Vatikaanin kaupunkiin. Nykyisin se on Milanossa Tieteen ja tekniikan museossa, mutta lippu ja pienoismalli ovat Lateraanipalatsissa sijaitsevassa Vatikaanin museossa.

## Alukset
*Lepantossa:
** *Capitana* 
** *Padrona* 
** *Suprema*
** *Serena* 
** *Pace*
** *Vittoria* 
** *Grifona* 
** *Santa Maria*
** *San Giovanni*
** *Regina* 
* *San Bonaventura*
* *San Pietro*, kuunari
* *[[HMS Speedy (1782)|San Pietro]]* 1807
* *Roma*, höyrylaiva
* *Immacolata Concezione*, korvetti

## Lähteet
Napoleon: Total War

**Napoleon: Total War** on The Creative Assemblyn kehittämä ja Segan julkaisema strategiapeli ja *[[Total War]]* -pelisarjan kuudes osa. Se julkaistiin Microsoft Windowsille ja OS X:lle helmikuussa 2010. Peli sijoittuu Napoleonin sotien aikaan ja pelialueena on Eurooppa, Pohjois-Afrikka ja Lähi-itä. 

*Napoleon: Total War* on kehittyneempi versio sen edeltäjästä *ista*, jossa muun muassa tekoälyn toimintaa on kehitetty.

## Pelaaminen
Pelin kampanjan voi pelata viidellä eri maalla, jotka ovat Iso-Britannia, Ranska, Venäjä, Preussi ja Itävalta. Kampanjan tarkoituksena on valloittaa muilta mailta tiettyjä alueita, ja luoda mahdollisimman iso suurvalta. Eri valtioilla on erilaisia valtiomuotoja, jotka vaikuttavat muun muassa kansan tyytyväisyyteen. Valtiomuotoja ovat absoluuttinen monarkia eli totaalinen yksinvalta, perustuslaillinen monarkia ja tasavalta. Peliä pelataan vuoroissa, joissa ensin pelaaja tekee siirtonsa ja sen jälkeen on tekoälyn vuoro. Euroopan kampanja kestää vuodesta 1805 vuoteen 1815, jolloin vuoro vastaa kahta viikkoa pelissä. Euroopan kampanjan lisäksi pelissä on Egyptin kampanja, jossa yritetään valloittaa alueita Pohjois-Afrikassa ja Italian kampanja, jossa puolestaan pyritään valloittamaan alueita Italiassa.

## Vastaanotto
Peli on saanut IGN:n arvostelussa arvosanan 8.9/10.

Peli on saanut GameSpotin arvostelussa arvosanan 8.5/10.

## Lähteet

## Aiheesta muualla
*
Angolan vaakuna

**Angolan vaakuna** on lipun ja kansallislaulun ohella Angolan kansallistunnus. Se otettiin käyttöön vuonna 1992. 

Angolan vaakunassa on oikealla kehällä hammasrattaan puolikas sekä vasemmalla toisiinsa kietoutuneena maissin, kahvipensaan ja puuvillan oksat. Nämä edustavat työläistä ja teollista tuotantoa, sekä talonpoikia ja maataloustuotantoa.

Kehän pohjalla on koulutusta ja kulttuuria symboloiva avoin kirja ja sen yläpuolella uutta maata merkitsevä nouseva aurinko. Keskellä on ristikkäin asetellut viidakkoveitsi machete ja kuokka. Nämä symbolisoivat työtä ja asellisen taistelun alkua. Auringon ylpuolella oleva viisisakarainen tähti symbolisoi kansainvälistä solidarisuutta ja edistystä.

Vaakunan alaosassa on kultainen nauha, jossa on teksti portugaliksi: *República de Angola* (Angolan tasavalta).
## Historiallisia vaakunoita

File:Coat of arms of Portuguese West Africa (1935-1951).svg|Portugalin Länsi-Afrikan vaakuna 8. toukokuuta 1935 - 11. kesäkuuta 1951.
File:Coat of arms of Portuguese West Africa (1951-1975).svg|Portugalin Länsi-Afrikan vaakuna 11. kesäkuuta 1951 - 11. marraskuuta 1975.
File:Lesser coat of arms of Portuguese West Africa.svg|Pienempi vaakuna 8. toukokuuta 1935 - 11. marraskuuta 1975.


## Lähteet
Talkakalat

**Talkakalat** (Diretmidae) tai **hopeapäät** on roussikaloihin kuuluva heimo. Heimon lajit ovat syvän veden kaloja.

## Lajit ja anatomia
Talkakaloihin kuuluu neljä lajia kolmessa suvussa. Ne ovat keskikokoisia kaloja ja kasvavat korkeintaan 37&nbsp;cm pitkiksi. Ruumiinrakenteeltaan talkakalat ovat litteitä ja pyöreän- tai ovaalinmuotoisia. Silmä on hyvin suurikokoinen ja myös suu on suuri ja hampaat pienikokoiset. Kaloilla ei ole kylkiviivaa ja rintaevissä on piikki. Selkäeviä on yksi ja se on melko pitkä. Väriltään heimon lajit ovat hopeanhohtoisia.

## Levinneisyys ja elintavat
Talkakalojen heimon lajeja tavataan Atlantista, Intian valtamerestä ja Tyynestämerestä. Ne elävät 200&ndash;2&nbsp;100 metrin syvyydessä merenpinnasta. Lajien ravintoa ovat pienet äyriäiset.

## Lähteet
Kanadan alkuperäiskansat

**Kanadan alkuperäiskansat** ovat Kanadan alkuperäisasukkaita. Heidät jaetaan kolmeen ryhmään, "ensimmäisiin kansakuntiin" ( ), inuiitteihin ja métisseihin. Ensimmäisiin kansakuntiin luetaan kaikki alkuperäisasukkaat, jotka eivät ole arktisilla alueilla asuvia inuiitteja eivätkä osittain eurooppalaisperäisiä métissejä. Tämä ei kuitenkaan tarkoita sitä, että he olisivat kielellisesti tai kulttuurisesti keskenään samaa alkuperää.

Kanadan alkuperäisväestön lapsia pyrittiin sulauttamaan valtaväestöön pakollisissa asuntolakouluissa yli sadan vuoden ajan 1800-luvulta alkaen. Viimeinen asuntolakoulu suljettiin vuonna 1997. Kouluihin sijoitettiin yhteensä noin  lasta, joilta kiellettiin oman kielen puhuminen ja oman kulttuurin säilyttäminen. Yli  lasta kuoli heitteillejätön ja sairauksien takia. Asia nousi julkiseen keskusteluun vuonna 2021, kun Brittiläisestä Kolumbiasta ja Saskatchewanista löytyi lyhyen ajan sisällä useita satoja merkitsemättömiä hautoja entisten asuntolakoulujen läheltä. 

## Lähteet

## Aiheesta muualla
Indianan osavaltionyliopisto

**Indianan osavaltionyliopisto** on vuonna 1865 perustettu yliopisto, joka sijaitsee Terre Hautessa.

Yliopisto on arvioitu yhdeksi Keskilännen parhaista yliopistoista. 

Koulun urheilujoukkueista käytetään nimitystä Sycamores ja se kilpailee Missouri Valley Conferencessa.

## Lähteet

## Aiheesta muualla
Castaway

**Castaway** voi tarkoittaa seuraavia asioita:

* Aution saaren unelma, Lucy Irvinen kirja vuodelta 1983.
** Aution saaren unelma, kirjan pohjalta tehty vuoden 1986 elokuva.
* Castaway Cay, saari Bahamalla.
* Cast Away – tuuliajolla, vuoden 2000 elokuva.
Isobel Varley

**Isobel Varley** (1937 Yorkshire, Englanti – 11. toukokuuta 2015) oli Guinnessin ennätysten kirjassa maailman tatuoiduimpana eläkeläisenä. Aluksi hänet nimettiin maailman tatuoidummaksi eläkeläisnaiseksi vuonna 2000.

Ensimmäisen tatuointinsa Varley otti tatuointimessuilla Hammersmith Palaisissa vuonna 1949. Tatuointi oli pieni lintu. Sittemmin Varley kertoo ihastuneensa juuri luontoaiheisiin tatuointeihin, ja myöhemmin yli 90 prosenttia hänen kehostaan olikin ihokuvien peitossa.

## Lähteet

## Aiheesta muualla
* Virallinen kotisivu
Ekenäs Tidning

**Ekenäs Tidning** oli Tammisaaressa vuosina 1892–1893 ilmestynyt ruotsinkielinen sanomalehti.

*Ekenäs Tidningin* perusti Tammisaaressa ilmestyneen ''Västra Nylandin'' linjaan tyytymätön paikallinen liikemiespiiri. Lehtien välinen kilpailu oli kovaa ja levikkialue liian pieni molemmille. Kahdesti viikossa ilmestyneen lehden päätoimittajana ja julkaisijana toimi Konstantin Elgh.

## Lähteet

## Aiheesta muualla
* ''Ekenäs Tidning'' digitoituna kansalliskirjastossa
Herbert Stothart

**Herbert Stothart** (11. toukokuuta 1885 Milwaukee, Wisconsin – 1. heinäkuuta 1949 Los Angeles, Kalifornia) oli yhdysvaltalainen säveltäjä. Hän valmistui Wisconsinin yliopistosta, minkä jälkeen hän sävelsi musiikkia teatteriin. Broadwaylla Stothart teki yhteistyötä muun muassa Oscar Hammersteinin ja George Gershwinin kanssa. Vuonna 1929 Stothart siirtyi Hollywoodiin, jossa hänen ensimmäisten töidensä joukossa oli musiikin säveltäminen neuvostoliittolaiseen mykkäelokuvaan *[[Pietarin viimeiset päivät]]* (1927). Vuodesta 1930 alkaen aina kuolemaansa saakka Stothart oli Metro-Goldwyn-Mayerin palveluksessa. Hänet palkittiin parhaan musiikin Oscar-palkinnolla elokuvasta *[[Ihmemaa Oz (vuoden 1939 elokuva)|Ihmemaa Oz]]* (1939).

## Valikoitu filmografia

* *[[Viva Villa]]* (*Viva Villa!*, 1934)
* *[[Ilta oopperassa]]* (*A Night at the Opera*, 1935)
* *[[Kapina laivalla (vuoden 1935 elokuva)|Kapina laivalla]]* (*Mutiny on the Bounty*, 1935)
* *[[David Copperfield (vuoden 1935 elokuva)|David Copperfield]]* (1935)
* *[[Kamelianainen (vuoden 1936 elokuva)|Kamelianainen]]* (*Camille*, 1936)
* *[[Ihmemaa Oz (vuoden 1939 elokuva)|Ihmemaa Oz]]* (*The Wizard of Oz*, 1939)
* *[[Sumujen silta]]* (*Waterloo Bridge*, 1940)
* *[[Ylpeys ja ennakkoluulo (vuoden 1940 elokuva)|Ylpeys ja ennakkoluulo]]* (*Pride and Prejudice*, 1940)
* *[[Kukkia varjossa]]* (*Blossoms in the Dust*, 1941)
* *[[Rouva Miniver]]* (*Mrs. Miniver*, 1942)
* *[[Madame Curie]]* (1943)
* *[[Dorian Grayn muotokuva (vuoden 1945 elokuva)|Dorian Grayn muotokuva]]* (*The Picture of Dorian Gray*, 1945)
* *[[Elämän kevät]]* (*The Yearling*, 1946)

## Lähteet

## Aiheesta muualla
* 
*
Dagligt Allehanda

**Dagligt Allehanda** oli Helsingissä vuosina 1900–1901 ilmestynyt ruotsinkielinen sanomalehti.

*Dagligt Allehanda* perustettiin ruotsinmielisten perustuslaillisten pää-äänenkannattajaksi ''Nya Pressenin'' ja ''Aftonpostenin'' lakkauttamisen jälkeen. Sen nimellisenä toimittajana ja julkaisijana toimi arkkitehti Jac. Ahrenberg. Seitsemästi viikossa ilmestyneen lehden linjaksi ilmoitettiin perustuslaillisuus ja isänmaallisuus. Viranomaiset lakkauttivat sensuurin tiukasti valvoman lehden syyskuussa 1901. Sen tilalle perustettiin *[[Helsingfors-Posten]]*.

## Lähteet

## Aiheesta muualla
* ''Dagligt Allehanda'' digitoituna kansalliskirjastossa
Borgå Tidning

**Borgå Tidning** oli Porvoossa vuosina 1838–1858 ilmestynyt ruotsinkielinen sanomalehti.

*Borgå Tidning* perustettiin tiedotuslehdeksi Porvoon hiippakunnan papistolle. Se painotti myös kirjallista ja historiallista sisältöä ja kehittyi 1840-luvulla uutislehdeksi. 1850-luvulla *Borgå Tidning* keskittyi kirkollisiin ja koulupoliittisiin kysymyksiin ja kävi kiivasta polemiikkia uskonnolisesti vapaamielisen ''Wiborgin'' kanssa. Lehden ilmestyminen lakkasi Petter Widerholmin kirjapainon siirtyessä Helsinkiin.

Lehti ilmestyi aluksi kahdesti, vuosina 1856–1857 kerran ja vuonna 1858 jälleen kahdesti viikossa. Levikki oli suurimmillaan 519 kappaletta vuonna 1844, mutta laski loppuvuosina alle kahden sadan. Päätoimittajina olivat Johan E. Öhman (1838–1845), Otto Mauritz Nordström (1846), Adolf Fredrik Siren (1847–1850), August Lindfors (1851 ja 1853–1854) ja L. Alm (1852).

## Lähteet

## Aiheesta muualla
* ''Borgå Tidning'' digitoituna kansalliskirjastossa
Henry Blanke

**Henry Blanke** (30. joulukuuta 1901 Berliini, Saksa – 28. toukokuuta 1981 Kalifornia, Yhdysvallat) oli saksalaissyntyinen elokuvatuottaja. Hän aloitti 20-vuotiaana Ernst Lubitschin avustajana Ufalla Berliinissä. Blanke seurasi Lubitschia tämän siirtyessä Yhdysvaltoihin 1922, mutta palasi takaisin Saksaan tekemään Fritz Langin *[[Metropolis (elokuva)|Metropolista]]*. Vuosina 1928–1930 Blanke oli Berliinissä valvomassa Warner Brosin Saksassa tapahtuvaa tuotantoa. Hän palasi Yhdysvaltoihin 1930, jossa hän vastasi Warnerin elokuvien monikielisistä versioista ja vuotta myöhemmin hänen vastuualueenaan oli koko studion tuotanto. Elokuvia Blanke tuotti Warnerille 1933–1961.

## Valikoitu filmografia

* *[[Vahakabinetin arvoitus]]* (*Mystery of the Wax Museum*, 1933)
* *[[Emile Zolan elämä]]* (*The Life of Emile Zola*, 1937)
* *[[Jezebel (elokuva)|Jezebel]]* (1938)
* *[[Robin Hoodin seikkailut]]* (*The Adventures of Robin Hood*, 1938)
* *[[Maltan haukka (vuoden 1941 elokuva)|Maltan haukka]]* (*Maltese Falcon*, 1941)
* *[[Sierra Madren aarre]]* (*Treasure of the Sierra Madre*, 1948)
* *[[Nunnan tarina]]* (*The Nun's Story*, 1959)

## Lähteet
Kierikkala (Hämeenkyrö)

**Kierikkala** on kylä Hämeenkyrössä Pirkanmaalla. Kierikkalan nähtävyyksiin kuuluvat kirjailija F. E. Sillanpään synnyinkoti Myllykolu, sen yhteydessä toimiva Myllykolun kesäteatteri  sekä entisen tehtaan työläisten asuntola "Kierikka".

## Lähteet

## Kirjallisuutta
*Hannu, Jouko (toim.): *Tarinoita : kyläkirja : Heinijärvi, Herttuala, Kalkunmäki, Kierikkala, Laitila, Vanaja.* Heinijärven kyläyhdistys, 2008. .
*Hannu, Jouko (toim.): *Taatan kylät : lisää tarinoita Heinijärven koulupiiristä : Heinijärvi, Herttuala, Kalkunmäki, Kierikkala, Laitila, Vanaja.* Heinijärven kyläyhdistys, 2014. .
Aftonposten

**Aftonposten** (vuosina 1892–1893 **Aftonbladet**, 1893–1895 **Helsingfors Aftonblad**) oli Helsingissä vuosina 1892–1900 ilmestynyt ruotsinkielinen sanomalehti.

Lehden perusti faktori Viktor Pettersson. Sen kilpailija, kansanlehti *[[Folkvännen]]*, yhdistettiin pian *Aftonbladetiin*. Kesällä 1893 tehdyn konkurssin jälkeen lehti myytiin ruotsinmielisten muodostamalle yhtymälle, ja sen nimeksi tuli ensin *Helsingfors Aftonblad* ja vuonna 1895 *Aftonposten*. Linjaltaan se oli maaseutuväestölle tarkoitettu ruotsinmielinen, kansanvalistusta korostava uutislehti. Jo aikaisemmin sensuurista kärsinyt *Aftonposten* sai helmikuun manifestin jälkeen määräaikaisen lakkautustuomion, ja syyskuussa 1900 kenraalikuvernööri Bobrikov lakkautti sen kokonaan. Lehden seuraajaksi perustettiin saman vuoden lopussa *[[Dagligt Allehanda]]*.

Kuudesti viikossa ilmestyneen lehden levikki liikkui 3&nbsp;000 kappaleen molemmin puolin. 
## Päätoimittajat
* Viktor Petterson (1892–1893)
* Ossian Reuter (1893–1895)
* Frans Johan Valbäck (1895–1898) 
*Ernst Gråsten (1898–1900).

## Lähteet
*

### Viitteet

## Aiheesta muualla
* ''Aftonbladet'' digitoituna kansalliskirjastossa
* ''Helsingfors Aftonblad'' digitoituna kansalliskirjastossa
* ''Aftonposten'' digitoituna kansalliskirjastossa
Helsingfors Aftonblad

**Helsingfors Aftonblad** oli lyhytikäiseksi jäänyt ruotsinkielinen viikkolehti, joka ilmestyi Helsingissä tabloidkokoisena perjantaisin elokuusta 1994 kesäkuuhun 1995. Näytenumero julkaistiin toukokuussa 1994. Lehteä myytiin iltapäivälehtien tapaan myyntitelineistä.

Lehti kertoi olevansa riippumaton mistään säätiöstä, puolueesta tai muusta intressipiiristä. Kolumnisteina toimivat Elisabeth Rehn ja Göran von Bonsdorff. Näytenumerossa julkaistiin tavanomaisten juttujen ohella Johan Bargumin lyhyt novelli.

Lehden nopea kaatuminen konkurssiin johtui toimitusjohtaja Kristian von Essenin mukaan muun muassa yhtiön hakeman lehdistötuen epäämisestä.

## Lähteet
Koirankeksi

**Koirankeksi** on koiranruoaksi tarkoitettu kiinteä ravintotiiviste, jossa on tärkeimmät koiran tarvitsemat ravintoaineet. Keksin sideaineena on jauhotaikina, jossa on pääasiassa jauhettua viljaa, lihajauhoja ja luujauhoja sekä vitamiineja. Koirankeksit voidaan tarjota koiralle sellaisenaan tai vedellä liuotettuina.

Lihan ja eläinperäisten sivutuotteiden lähteenä voi olla esimerkiksi siipikarja ja lammas, jolloin keksit maistuvat kanalle ja lampaalle. Kekseissä voi olla myös rasvoja ja öljyjä, maitoa, maitovalmisteita sekä hedelmää ja vihanneksia, väriaineita ja säilöntäaineita ynnä muita aineita. Viljattomia keksejä valmistetaan viljoille allergisille tai herkille koirille, ja vegetaarisia keksejä proteiineille herkille koirille. Paino-ongelmia omaaville koirille on tarjolla vähäenergisiä kevytkeksejä ja iho-ongelmien vaivaamille koirille valmistetaan allergiaystävällisiä koirankeksejä.

Koirankeksejä voi käyttää koiran palkitsemiseen ja kouluttamiseen sekä herkkupaloiksi ruokailujen välillä. Tehdasvalmisteisten keksien ostaminen on nopeaa, mutta jos haluaa tietää mitä keksit tarkalleen sisältävät, niin koirankeksejä voi valmistaa itse.

## Yleiskatsaus
Kansankielessä niitä kutsutaan myös koirankekseiksi, koirabiskviiteiksi tai herkuiksi. On olemassa lukuisia erilaisia reseptejä koirien herkkuihin. Ne voivat olla sekä keksejä että pureskeltavia purukarkkeja. Maailman suurin koirankeksi painaa 279,87 kg ja se leivottiin Hampshire Pet Products -yrityksessä Joplinissa, Missourissa, Yhdysvalloissa, jotta se olisi 2000 kertaa keskimääräistä suurempi.

Koirankeksit ovat yleensä kovia ja kuivia, usein myydään litteän luun muotoisina. Kuiva ja kova rakenne auttaa koiran hampaiden puhdistuksessa ja edistää suun terveyttä. Koirankeksit alun perin suunniteltiin pääasialliseksi koiranruoaksi. Kuitenkin vähitellen ne syrjäytyivät muiden kuivaruokien tieltä, ja koirankeksejä alettiin yhä useammin antaa herkkuna. Koirankeksit auttavat purentalihasten vahvistamisessa ja voivat auttaa ehkäisemään tai vähentämään hammaskiven muodostumista. Rauhoittavien ainesosien lisääminen CBD-herkkuihin voi auttaa univaikeuksista kärsiviä koiria tarjoamalla lisätukea rauhalliseen yöuneen. 

## Historia
"Koiranleipä", joka oli valmistettu leseistä, mainitaan ainakin antiikin Roomasta lähtien. Sitä on jo silloin arvosteltu (kuten myöhemminkin) erityisen huonona leipänä; Juvenal kutsuu koiranleipää "inhottavaksi" — "Et farris sordes mordere Canini".

Ensimmäiset koirankeksit kehitettiin todennäköisesti vuonna 1863 James Sprattin toimesta pitkäkestoiseksi ravinnoksi suurille koirankasvatustiloille. Korkea hinta aluksi kuitenkin esti laajaa käyttöä. Spratt hallitsi Yhdysvaltain markkinoita vuoteen 1907 asti, jolloin F. H. Bennett, jonka koiranbiskviittejä ei kysytty yhtä paljon kuin suuremman yrityksen tuotteita, keksi tehdä ne luun muotoon. "Hänen Maltoid Milk-Bones -tuotteensa menestyivät niin hyvin, että seuraavien viisitoista vuoden ajan Bennett's Milk-Bone hallitsi kaupallisten koiranruokien markkinaa Amerikassa." Vuonna 1931 National Biscuit Company, nykyisin tunnettu nimellä Nabisco, osti yrityksen.

## Lähteet
Savon Työmies (1906–1918)

**Savon Työmies** (vuosina 1914–1917 **Sanantuoja**) oli Kuopiossa vuosina 1906–1918 ilmestynyt sosiaalidemokraattinen sanomalehti.

Lehti perustettiin suurlakkoa seuranneella SDP:n nousukaudella. Sitä julkaisseen osuuskunnan suurimpia osakkaita olivat Kuopion ja Varkauden työväenyhdistykset. Lehden kirjoittelu oli värikästä ja jyrkkää, ja vuonna 1908 sen toimittaja sai kahdeksan kuukauden vankeustuomion majesteettirikoksesta. Viranomaiset lakkauttivat *Savon Työmiehen* ensimmäisen maailmansodan puhjettua, mutta keväällä 1915 sen tilalla alettiin julkaista uutta *Sanantuoja*-nimistä lehteä. Alkuperäisen nimensä lehti sai takaisin helmikuun vallankumouksen jälkeen, jolloin se oli Kuopion suurin sanomalehti. Sisällissodan aiheuttaman lakkauttamisen jälkeen sen tilalla alkoi ilmestyä SDP:n vasemmistosiipeä ja Suomen sosialistista työvänpuoluetta edustanut ''Savon Kansa''. *Savon Työmiehen* nimellä julkaistiin myöhemmin myös sosiaalidemokraattisia maakuntalehtiä.

*Savon Työmies* ilmestyi aluksi kolmesti ja vuodesta 1917 lähtien kuudesti viikossa. Vuosina 1917–1918 sen rinnalla julkaistiin myös kolmipäiväistä painosta. Levikki oli aluksi 5&nbsp;000 kappaleen tuntumassa, mutta nousi vuonna 1917 15&nbsp;500 kappaleeseen. Päätoimittajina työskentelivät Antti Mäkelin (1906–1907), Johan Arvid Mustonen (1907), Kalle Hämäläinen (1907–1911), Otto Piisinen (1911–1914), Taavi Tainio (1917–1918) ja vastaavana toimittajana Edvard Halonen (1917–1918).

## Lähteet

## Aiheesta muualla
* ''Savon Työmies'' (1906–1910) digitoituna kansalliskirjastossa
* ''Sanantuoja'' (1914–1917) digitoituna kansalliskirjastossa
Andris Bērziņš (presidentti)

**Andris Bērziņš** (s. 10. joulukuuta 1944) on Latvian entinen presidentti. Hän voitti 2. kesäkuuta 2011 järjestetyt vaalit ja astui virkaan 8. heinäkuuta 2011 alkaneelle nelivuotiskaudelle. Latviassa presidentin valitsee maan parlamentti Saeima. Hän seurasi tehtävässä Valdis Zatlersia.

Bērziņš valmistui vuonna 1971 radioinsinööriksi Riian teknillisestä korkeakoulusta. Hänellä on tutkinto myös Latvian yliopiston taloustieteellisestä tiedekunnasta. Hän toimi pitkään Neuvosto-Latvian aikaisen *Elektrons*-yhtiön johtotehtävissä. Hän tuki Latvian itsenäistymistä 1991 ja kuului Latvian kansanrintamaan 1990–1993. Vetäydyttyään politiikasta hän toimi vuosina 1993–2004 latvialaisen Latvijas Unibanka -pankin johtajana. Tämän jälkeen hän kuitenkin palasi politiikkaan ZZS-puolueen eli vihreiden ja maanviljelijöiden liiton riveissä. Bērziņš on varakas mies ja omistaa yli kolmekymmentä kiinteistöä eri puolilla maata.

## Lähteet
Borgå Nya Tidning

**Borgå Nya Tidning** oli Porvoossa vuosina 1892–1901 ilmestynyt ruotsinkielinen sanomalehti.

Lehti perustettiin uneliaana ja puolueellisena pidetyn ''Borgåbladetin'' kilpailijaksi. Linjaltaan maltillisen ruotsinmielisenä se korosti paikallisuuttaan ja ajoi erityisesti kansansivistyksen ja maaseutuväestön asiaa. Kenraalikuvernööri Bobrikov lakkautti avoimen perustuslailliseksi asettuneen lehden syyskuussa 1901.

Aluksi kolmesti ja vuodesta 1896 lähtien kahdesti viikossa ilmestyneen lehden levikki oli 550 kappaletta vuonna 1900. Päätoimittajina työskentelivät Karl Alexander Björkstén (1892–1895 ja 1897–1901) ja Konrad Björkstén (1896–1897) ja vastaavana toimittajana Edvard Rindell (1893–1901).

## Lähteet

## Aiheesta muualla
* ''Borgå Nya Tidning'' digitoituna kansalliskirjastossa
Barometern

**Barometern** oli Helsingissä vuonna 1861 ilmestynyt ruotsinkielinen sanomalehti.

*Barometern* oli Suomen ensimmäisiä liberaalien aatteiden edustajia. Sen perustamisen taustalla oli pelko siitä, että keisarillisella manifestilla asetettu tammikuun valiokunta saattaisi korvata odotettujen valtiopäivien alkamisen. Kerran viikossa vajaan puolen vuoden ajan ilmestyneen lehden toimintaa jatkoi uusi liberaalilehti *[[Helsingfors Dagblad]]*. *Barometernin* päätoimittaja Ernst Linder puolestaan alkoi julkaista suomenkielistä ''Päivätärtä''.

## Lähteet

## Aiheesta muualla
* ''Barometern'' digitoituna kansalliskirjastossa
Savon Työmies (1920–1921)

**Savon Työmies** oli Kuopiossa vuosina 1920–1921 ilmestynyt sosiaalidemokraattinen sanomalehti.

*Savon Työmies* perustettiin SDP:n Kuopion piirin äänenkannattajaksi Suomen sosialistisen työväenpuolueen leiriin siirtyneen *[[Savon Kansa (1918–1923)|Savon Kansan]]* tilalle. Puoluejohdon linjaa edustaneen lehden talous oli heikko, tilaajamäärä pieni ja journalistinen taso vaatimaton. SDP:n kannatuksen huvetessa *Savon Työmiestä* julkaissut Savon Työväen Sanomalehti Oy joutui konkurssin partaalle ja lehti lopetettiin syyskuussa 1921. Vuonna 1924 puolueen piirilehdeksi tuli mikkeliläinen ''Vapaus'', kunnes vuonna 1930 alettiin julkaista uutta ''Savon Työmies'' -nimistä lehteä.

Kolmesti viikossa ilmestyneen lehden painos oli aluksi 1500, mutta vuonna 1921 enää 600 kappaletta. Päätoimittajina ja vastaavina toimittajina työskentelivät Kalle Hyvärinen (1920), Emil Pienimäki (1920–1921), Hugo Virtanen (1921) ja Paavo Leppänen (1921).

## Lähteet
* 

### Viitteet
Savon Työmies

**Savon Työmies** voi tarkoittaa seuraavia asioita:

* Savon Työmies, Kuopiossa vuosina 1906–1918 ilmestynyt sanomalehti, vuosina 1914–1917 *Sanantuoja*
* Savon Työmies, Kuopiossa vuosina 1920–1921 ilmestynyt sanomalehti
* Savon Työmies, Kuopiossa vuosina 1930–1944 ilmestynyt sanomalehti, myöhemmin *Savon Kansa*
Rusokoiranhammas

**Rusokoiranhammas** (*Erythronium dens-canis*) on eteläeurooppalainen liljakasvi, jolla on nuokkuvat, yleensä vaaleanpunaiset kukat. Rusokoiranhammasta kasvatetaan usein puutarhakasvina.

## Lähteet
* 

## Aiheesta muualla
* Suomen Lajitietokeskus: Rusokoiranhammas – ''Erythronium dens-canis''
* Pinkka, Lajintuntemuksen oppimisympäristö: Rusokoiranhammas (''Erythronium dens-canis'')